Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: A 45/1996. (III. 25.) Korm. rendelet 3. számú melléklete
Paragraph Index: 294

4. A Vhr. 3. számú melléklete A) Részének 2.8.7.1. pontja helyébe a következő rendelkezés lép: (2.8. A nyomtatványok kitöltése) „2.8.7.1. Elfogadott exportőr A Magyar—Török Szabadkereskedelmi Megállapodás keretében az elfogadott exportőr kétféleképpen igazolhatja a szállítási bizonyítványokat: — a vámhivatal a nyomtatvány kiállítása előtt a 11. rovatban igazolásával látja el a szállítási bizonyítványt. A vámtisztviselő aláírása sokszorosított eljárással is rákerülhet az okmányra. A 7. rovatban ilyen esetben az „Egyszerűsített eljárás” bejegyzésnek kell szerepelnie az egyezményt aláíró ország nyelvén, — az elfogadott exportőr maga igazolja a szállítási bizonyítvány 11. rovatát, a részére kiadott négyszögletes bélyegzővel. Ez esetben aláírás és dátum feltüntetése ebben a rovatban nem szükséges. A bélyegzők mindkét variációban lehetnek előrenyomottak is. Az egyéb szabadkereskedelmi megállapodásokban az elfogadott exportőr számlanyilatkozaton igazolja az exportált áruk származását.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes